Babindolský potok

Babindolský potok je vodný tok v Podunajskej pahorkatine na území okresu Nitra. Je pravostranným prítokom Hosťovského potoka v povodí Žitavy, má dĺžku približne 8 km a je tokom VI. rádu.

 Priebeh toku 
Potok pramení v severovýchodnej časti Podunajskej pahorkatiny, v geomorfologickom podcelku Žitavská pahorkatina, v lokalite Panský diel, v nadmorskej výške približne  Od prameňa v menšom poraste, severne od farmy pri Veľkom Lapáši, tečie východným smerom. Lemuje severný okraj rozsiahlejšej lesnej plochy a v lokalite Za babindolským kostolom priberá menší pravostranný potok. Brehy so súvislým pásom vyššej vegetácie pokračujú až k Babindolu, ktorého centrom následne preteká. Potok opúšťa intravilán, priberá menší ľavostranný prítok a pokračuje poľnohospodársky využívanou oblasťou na juhovýchod cez Pustý Malý Klasov. Od severovýchodu obteká obec Klasov a na jej okraji v lokalite Slivkové priberá významný pravostranný potok Teplá. Na dolnom toku vedie mierne zvlnenou oblasťou a napokon vteká do vodnej nádrže Vráble, kde sa v nadmorskej výške približne  vlieva pravostranne do Hosťovského potoka v povodí Žitavy. Potok patrí do širšieho povodia rieky Váh.

Babindolský potok pramení a na hornom toku preteká katastrálnym územím obce Dolné Obdokovce, následne pokračuje územím Babindolu, Klasova a mesta Vráble v okrese Nitra v Nitrianskom kraji.

 Referencie 

 Pozri aj 
 Zoznam vodných tokov v povodí Žitavy
 Podunajská pahorkatina, Žitavská pahorkatina

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Povodie Žitavy
Kategória:Vodné toky v okrese Nitra
Kategória:Dolné Obdokovce
Kategória:Babindol
Kategória:Klasov
Kategória:Vráble